На основуРешења Општинског већа општине Владичин Хан бр. 06-13/15-6-1/20-III од 18.02.2020. Комисија за спровођење поступка продаје упоступку јавног надметања ради отуђења замењене комплетне светиљке са уличне расвете на територији Општине Владичин Хан, путем лицитације, расписује

**О Г Л А С**

**РАДИ ОТУЂЕЊА ЗАМЕЊЕНИХ КОМПЛЕТНИХ СВЕТИЉКИ СА УЛИЧНЕ РАСВЕТЕ НА ТЕРИТОРИЈИ ОПШТИНЕ ВЛАДИЧИН ХАН ЈАВНИМ НАДМЕТАЊЕМ**

**1.**  Овим огласом врши се јавно оглашавање ради продаје путем лицитације замењених комплетних светиљки са уличне расвете на територији Општине Владичин Хан.

**2**. Контингент замењених комплетних светиљки са уличне расвете износи 1.000,00 комада.

` **3**. Лицитација се односи на цео контингент од 1.000,00 комада у пакету, без могућности куповине појединачних комада комплетних светиљки. по цени од 500,00 динара по комаду.

**4** Предметни контингент замењених комплетних светиљки се отуђује, у постојећем „виђеном“ стању, без права купца на накнадне рекламације.

**5.** Јавна лицитација за куповину контингента замењених комплетних светиљки одржаће се дана 17.06.2020. године, са почетком у 11,00 часова, у Сали скупштине општине Владичин Хан, ул. Светосавска бр. 1.

**6.** Депозит за учешће на лицитацијиу износу од 10% од почетне лицитационе цене уплаћују заинтересовани који учествују на лицитацију на текући рачун број: 840-812151843-08 Примања о продаји покретних ствари у корист нивоа Општине Владичин Хан, с позивом на број 56-111.

**7.**  Право учешћа на лицитацији имају сва правна лица и предузетници која уплате депозит за лицитирани контингент и пријаву са доказом о уплати депозита доставе Комисији за спровођење поступка лицитације, најкасније 30 минута пре почетка лицитације.

**8**. Сви учесници на лицитацији морају са собом понети личну карту и доказ о уплати депозита а представници правних лица и писмено овлашћење за учешће на лицитацији.

**9.** Комисија која спроводи лицитацију пре почетка лицитације провериће све пријаве и неће дозволити учешће на лицитацији лицима која не испуњавају тражене услове.

**10.** Лицитација се сматра успелом ако за лицитирани контингент пристигне најмање једна уредна и благовремена пријава, по лицитираној цени од 500,00 динара по комаду.

**11.** Уплаћени депозит се не враћа понуђачу чију понуду Комисија прихвати као најповољнију, већ се иста урачунава као аванс за уплату купопродајне цене. Осталим понуђачима кауција се враћа наредног дана у номиналном износу без права на камату.

**12** Најповољнији понуђач је у обавези да након завршене лицитације закључи уговор о купопродаји излицитираног контингента, а по уплати и преузме контингент од 1.000,00 комада комплета светиљки ,који је излицитиран у року од 3. дана од дана одржавања лицитације.

**13.** Разгледање контингента замењених комплетних светиљки, може се вршити сваког радног дана у времену од 10.00-12.00 часова у просторијама ЈП за комунално уређење Владичин Хан, у магацину у Репинцу.

**14.** Сва потребна обавештења и остале информације могу се добити на тел. 062/8018-466, контакт особа је Ивица Петровић.

Овај оглас објављен је на огласној табли Општинске управе Владичин Хан и интернет адреси општине, www.vladicinhan.org.rs, дана 10.06.2020.године

**Број 404-41/2020-II**

**ПРЕДСЕДНИК КОМИСИЈЕ**

**Србољуб Тасић**